rejauldu/bengali-wikipedia huggingface dataset:
বিবরণ "Tank man" blocks a column of Type 59 tanks heading east on Beijing's Chang'an Boulevard (Avenue of Eternal Peace) near Tiananmen Square during the Tiananmen Square protests of 1989. This photo was taken from the sixth floor of the Beijing Hotel, about half a mile away, through a 400 mm lens. The name and fate of the man is unknown.  This photo was taken on June 5, 1989, by Jeff Widener (The Associated Press).  লাইসেন্স এবং অনুমতি  মুক্ত নয় ব্যবহারের যৌক্তিক ভিত্তি  As per Wikipedia:Non-free content#Unacceptable use#Images 6, "An image to illustrate an article passage about the image, if the image has its own article (in which case the image may be described and a link provided to the article about the image)"; 7, "a photo from a press or photo agency (e.g., AP, Corbis or Getty Images), unless the photo itself is the subject of sourced commentary in the article".  So the usage of this particular picture should not be extended to articles which are only partially related to this photo, such as China or Tiananmen Square protests of 1989. ar:ملف:Tianasquare.jpg ca:Fitxer:Tianasquare.jpg cy:Delwedd:Tianasquare.jpg el:Αρχείο:Διαδηλωτής απέναντι στο τανκ Κίνα 1-Associated Press-Jeff Widener.jpg en:File:Tianasquare.jpg fa:پرونده:مرد تانک‌ها.jpg fi:Tiedosto:Tianasquare.jpg ko:파일:탱크맨.jpg he:קובץ:Tianasquare.jpg id:Berkas:Tianasquare.jpg it:File:Tianasquare.jpg pt:Ficheiro:O Rebelde Desconhecido.jpg ru:Файл:Tianasquare.jpg sh:Datoteka:Tianasquare.jpg sr:Датотека:Tianasquare.jpg ta:படிமம்:Tianasquare.jpg tr:Dosya:Tianasquare.jpg vi:Tập tin:Tank Man.jpg uk:Файл:Tianasquare.jpg zh-yue:File:Tiananmensquare.jpg zh:File:Tiananmensquare.jpg
ভদ্রপুর হল ভারতের কর্ণাটক রাজ্যের ধারওয়াড় জেলার একটি গ্রাম।Village Directory , 2001 Census of India কর্ণাটকের উত্তরে অবস্থিত হাক্কি পিক্কি উপজাতি সম্প্রদায় অধ্যুষিত এই গ্রামটিতে কফি, গুগল, ব্রিটিশ, অমিতাভ, অনিল কাপুর, হাইকোর্ট এবং ইংলিশের মতো সবচেয়ে অস্বাভাবিক অথচ বিখ্যাত নামে বাচ্চাদের নামকরণ করা হয়ে আসছে এক যুগেরও বেশি সময় ধরে।   জনসংখ্যা  ভারতের ২০১১ সালের আদমশুমারি অনুসারে ভদ্রপুরে ৭১৪টি পরিবার ছিল এবং মোট জনসংখ্যা ৩৫২৪ জন যার মধ্যে ১৭৮৭ জন পুরুষ এবং ১৭৩৭ জন মহিলা ছিলেন। ০-৬ বছর বয়সী ৪৪৪ শিশু ছিল।  টাইমস নাউ-এর প্রতিবেদনে বলা হয়, ভদ্রপুরের আদিবাসী গোষ্ঠী হাক্কি পিক্কিরা প্রায় ১৫ বছর ধরে বিখ্যাত ব্যক্তি ও জিনিসের নামে সন্তানদের নামকরণ করে আসছে। যার মধ্যে রয়েছে— অমিতাভ, অনিল কাপুর, হাইকোর্ট, সুপ্রিম কোর্ট, ইংলিশ, আমেরিকা, ওবামা, শাহরুখ, রণবীর, বাস, ট্রেন, ডলার, এলিজাবেথ ইত্যাদি। এখানকার অনেক মানুষই পাসপোর্টেও এসব নাম ব্যবহার করে থাকেন।  তথ্যসূত্র   বিষয়শ্রেণী:ধারওয়াড় জেলার গ্রাম
আন্তর্জাতিক মাতৃভাষা পদক বাংলাদেশ সরকার প্রবর্তিত একটি বেসামরিক সম্মান। মাতৃভাষায় বিশেষ অবদানের স্বীকৃতি সরূপ বাংলাদেশ সরকার ২০২১ সাল হতে জাতীয় ও আন্তর্জাতিক শ্রেনীতে এই পদকের প্রবর্তন করে। প্রতি দুইবছর পরপর এই পদক প্রদান করা হয়। ২০২১ সাল হতে পদক প্রাপ্তদের তালিকা:-   ২০২১  ২০২১ সালে ৩ জন ব্যক্তি ও ১টি প্রতিষ্ঠানকে প্রথমবার আন্তর্জাতিক মাতৃভাষা পদক প্রদান করা হয়। ক্রমনামশ্রেনীদেশঅবদানসূত্র১মুহাম্মদ রফিকুল ইসলামজাতীয় বাংলাদেশজাতীয় পর্যায়ে মাতৃভাষার সংরক্ষণ, পুনরুজ্জীবন ও বিকাশ।২মথুরা বিকাশ ত্রিপুরা বাংলাদেশক্ষুদ্র নৃগোষ্ঠীর ভাষা সংরক্ষণ।৩ইসমাইলভ গুলম মিরজায়েভিচআন্তর্জাতিক উজবেকিস্তানউজবেক ভাষার চর্চার প্রসার, সংরক্ষণ ও সাংস্কৃতিক বিকাশ নিয়ে গবেষণা।৪অ্যাক্টিভিজমো লেঙ্গুয়াস বলিভিয়ালাতিন ভাষাভাষী অঞ্চলের আদিবাসীদের মাতৃভাষা, পুরনো ভাষাগুলোর সংরক্ষণ, প্রসার ও গবেষণা।   ২০২৩  ২০২৩ সালে ৩ জন ব্যক্তি ও ১টি প্রতিষ্ঠানকে আন্তর্জাতিক মাতৃভাষা পদক প্রদান করা হয়। ক্রমনামশ্রেনীদেশঅবদানসূত্র১হাবিবুর রহমানজাতীয় বাংলাদেশবেদে জনগোষ্ঠীর মাতৃভাষা 'ঠার' ভাষা সংরক্ষণ, পুনরুজ্জীবন ও বিকাশ।২রনজিত সিংহ বাংলাদেশমণিপুরি বিষ্ণুপ্রিয়া ভাষা সংরক্ষণ, পুনরুজ্জীবন ও বিকাশ।৩মাহেন্দ্র কুমার মিশ্রআন্তর্জাতিক ভারতবহু ভাষায় শিক্ষা কার্যক্রম।৪ইন্টারন্যাশনাল মাদার ল্যাঙ্গুয়েজ লাভারস অ্যাসোসিয়েশন কানাডা২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা আদায়ের প্রক্রিয়ায় গুরুত্বপূর্ণ ভূমিকা পালন।   ২০২৫  ২০২৫ সালে ২ জন ব্যক্তি ও ১টি প্রতিষ্ঠানকে আন্তর্জাতিক মাতৃভাষা পদক প্রদান করা হয়। ক্রমনামশ্রেনীদেশঅবদানসূত্র১আবুল মনসুর মুহম্মদ আবু মুসাজাতীয় বাংলাদেশমাতৃভাষা সংরক্ষণ, পুনরুজ্জীবন ও বিকাশ।২বাংলাদেশ দূতাবাস প্যারিস বাংলাদেশআন্তর্জাতিক মাতৃভাষা দিবসের স্বীকৃতি আদায়ে নেতৃস্থানীয় ভূমিকা।৩জোসেফ ডেভিড উইন্টারআন্তর্জাতিক যুক্তরাজ্যরবীন্দ্রনাথ ঠাকুর ও জীবনানন্দ দাশের রচনাবলি অনুবাদ, বাংলা ভাষার আন্তর্জাতিকীকরণ।  তথ্যসূত্র   বিষয়শ্রেণী:আন্তর্জাতিক মাতৃভাষা পদক *
লিপস্টিক () হল লামন্ট জনসন পরিচালিত ১৯৭৬ সালের ধর্ষণ ও প্রতিশোধ বিষয়ক মার্কিন থ্রিলার চলচ্চিত্র। এতে শ্রেষ্ঠাংশে অভিনয় করেছেন মার্গো হেমিংওয়ে, ক্রিস সার‍্যান্ডন, ও অ্যান ব্যানক্রফ্‌ট এবং মার্গোর বোনের চরিত্রে অভিনয় করেন তার সহোদরা মারিয়েল হেমিংওয়ে। এতে দেখা যায় একজন ফ্যাশন মডেল তার বোনের সঙ্গীত শিক্ষকের দ্বারা ধর্ষিত হন। জেল থেকে মুক্তির পর সে তার বোনকে ধর্ষণ করে, ফলে সেই মডেল এর নৃশংস প্রতিশোধ নেয়।  কুশীলব  মার্গো হেমিংওয়ে - ক্রিস্টিন ম্যাকরমিক  ক্রিস সার‍্যান্ডন - গর্ডন স্টুয়ার্ট  পেরি কিং - স্টিভ এডিসন  রবিন গামেল - নাথান কার্টরাইট  জন বেনেট পেরি - মার্টিন ম্যাকরমিক  মারিয়েল হেমিংওয়ে - ক্যাথি ম্যাকরমিক  ফ্রান্সেস্কো স্কাভুলো - ফ্রান্সেস্কো  মেগ ওয়াইলি - সিস্টার মার্গারেট  ইনগা সোয়েনসন - সিস্টার মনিকা  লরেন জোন্স - নারী পুলিশ কর্মকর্তা  ক্যাথরিন ম্যাকলেয়ড - ভোগে কর্মরত নারী  অ্যান ব্যানক্রফ্‌ট - কার্লা বন্ডি  সঙ্গীত  চলচ্চিত্রটির সঙ্গীত পরিচালনা করেছেন ও গান গেয়েছেন ফরাসি গায়ক মিশেল পোলনারেফ। ১৯৭৬ সালে আটলান্টিক রেকর্ডস থেকে গানের অ্যালবামটি প্রকাশিত হয়েছিল। অ্যালবামের গানগুলো মার্কিন যুক্তরাষ্ট্রে ও আন্তর্জাতিকভাবে ডিস্কো গান হিসেবে সফলতা অর্জন করে।  মূল্যায়ন লিপস্টিক চলচ্চিত্রটি মুক্তির পর নেতিবাচক পর্যালোচনা অর্জন করে, বিশেষ করে ধর্ষণের ব্যাপারে চলচ্চিত্রের অবস্থান নিয়ে, যা পুরোপুরি স্বার্থসংশ্লিষ্ট বলে ধরা হয়। পর্যালোচনা ভিত্তিক ওয়েবসাইট রটেন টম্যাটোস-এ ৭টি পর্যালোচনার ভিত্তিতে ১৪% রেটিং অর্জন করে। ওয়েবসাইটটির পরিসংখ্যানে উল্লেখ করা হয় "চলচ্চিত্রটি সস্তা স্বার্থসিদ্ধির চলচ্চিত্র যার মাধ্যমে ধর্ষণ ও প্রতিশোধ বিষয়ক সামাজিক অবস্থান তুলে ধরার চেষ্টা করা হয়েছে।  চলচ্চিত্র সমালোচক রজার ইবার্ট ছবিটিকে "নোংরা ছদ্মবেশীধারণকারী ধর্ষণের মত অপরাধের বিরুদ্ধে সাহসী পদক্ষেপ" বলে উল্লেখ করেন। দ্য নিউ ইয়র্ক টাইমস-এর ভিনসেন্ট ক্যানবি ছবিটির জমকালো চিত্রগ্রহণের প্রশংসা করেন, কিন্তু সকল বি শ্রেণিয় চলচ্চিত্রের মত বুদ্ধিভিত্তিহীন বলে উল্লেখ করেন।  পুনর্নির্মাণ এই চলচ্চিত্রটি থেকে অনুপ্রাণিত হয়ে বলদেব রাজ চোপড়া ১৯৮০ সালে হিন্দি ভাষায় ইনসাফ কা তারাজু নামে একটি চলচ্চিত্র নির্মাণ করেন।  তথ্যসূত্র  বহিঃসংযোগ         বিষয়শ্রেণী:১৯৭৬-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:১৯৭০-এর দশকের থ্রিলার চলচ্চিত্র বিষয়শ্রেণী:ধর্ষণ ও প্রতিশোধ চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন থ্রিলার চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:১৯৭০-এর দশকের মার্কিন চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র
এরিক এফ উইস্কাস (জন্ম: ৮ জুন, ১৯৪৭) একজন মার্কিন জীববিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন।   জন্ম ও শিক্ষাজীবন  উইস্কাস ১৯৬৯ সালে নটরডেম বিশ্ববিদ্যালয় থেকে ব্যাচেলর অব সায়েন্স ডিগ্রি লাভ করেন। ১৯৭৪ সালে ইয়েল বিশ্ববিদ্যালয় থেকে পিএইচডি ডিগ্রি লাভ করেন।   পুরস্কার ও সম্মাননা   নোবেল পুরস্কার, (১৯৯৫)   তথ্যসূত্র    বহিঃসংযোগ   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন জীববিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন বংশাণুবিদ বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নাস্তিক বিষয়শ্রেণী:ইউরোপীয় আণবিক জীববিজ্ঞান সংস্থার সদস্য বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:প্রিন্সটন বিশ্ববিদ্যালয়ের শিক্ষক
থাম্ব|একটি রানওয়ে ইরানের বিমান ২০১৯-এ ইরানে সংঘটিত হওয়া ঘটনাবলির সংক্ষিপ্ত সার এটি।  রাষ্ট্রীয় দায়িত্বে সুপ্রিম লিডার - আলি খামেনেই রাষ্ট্রপতি - হাসান রুহানি  ঘটনাবলি  জানুয়ারি  ফেব্রুয়ারি ১৪ ফেব্রুয়ারি - সিরিয়ায় স্থিতিশীলতা প্রতিষ্ঠায় যৌথ উদ্যোগ গ্রহণে ঐক্যমত্যে পৌঁছায় রাশিয়া, তুরস্ক ও ইরানhttp://www.kalerkantho.com/online/world/2019/02/15/737547  ১৩ ফেব্রুয়ারি - ইরানের সিস্তান ও বেলুচিস্তান প্রদেশে এক আত্মঘাতী বোমা হামলায় ইসলামিক রেভ্যুলেশনারি গার্ডের অন্তত ২৭ জন নিহত এবং ১৩ জন আহত হন। ২২ ফেব্রুয়ারি -  পারস্য উপসাগরের  হরমুজ প্রণালীতে নৌ মহড়া চালায় ইরান।http://www.kalerkantho.com/online/world/2019/02/22/740097  মার্চ ১ মার্চ - ইরানের এক মহাসড়কে বাস উল্টে চালকসহ ৮ জন নিহত ও ৩৬ জন আহত হন।http://www.kalerkantho.com/online/world/2019/03/02/742862  মৃত্যু ২৯ জানুয়ারি - মোহাম্মদ নবি হাবিবি, রাজনীতিবিদ, তেহরানের সাবেক মেয়র।  তথ্যসূত্র  বিষয়শ্রেণী:ইরান বিষয়শ্রেণী:২০১৯-এ এশিয়া বিষয়শ্রেণী:দেশ অনুযায়ী ২০১৯
স্যার উইলিয়াম লুয়েন (আনুমানিক ১৬৫৭ - ১৭২২), সারের ইওয়েল-এর বাসিন্দা, একজন ব্রিটিশ বণিক এবং টোরি রাজনীতিবিদ ছিলেন। তিনি ১৭০৮ থেকে ১৭২২ সালের মধ্যে হাউস অফ কমন্সে বসেছিলেন। তিনি ১৭১৭ সালে লন্ডনের লর্ড মেয়র ছিলেন।   জীবনের প্রথমার্ধ  ডরসেটের উইম্বর্ন মিনিস্টারের রবার্ট লুয়েনের দ্বিতীয় পুত্র ছিলেন লুয়েন। তার বড় ভাই জর্জ পুলে একজন ব্যবসায়ী হিসেবে ব্যবসা শুরু করেন। অন্যদিকে তিনি নিজে লন্ডনে যান যেখানে তিনি একজন ওয়াইন আমদানিকারক হন। তিনি হ্যাবারড্যাশার্স কোম্পানির সদস্য ছিলেন। তিনি ৩০ জুলাই ১৬৮৫ সালে মিডলসেক্সের টার্নহ্যাম গ্রিন এবং ডেভিল ট্যাভার্নের মদখোর রবার্ট টেলরের কন্যা সুজানা টেলরকে বিয়ে করেন।   কর্মজীবন  ১৬৯৬ সালের মধ্যে লুয়েন রয়েল লাস্ট্রিং কোম্পানির ডেপুটি-গভর্নর ছিলেন। সেখানে হুগেনটদের সাথে সম্পর্কিত একটি বিশেষ ধরণের রেশমের ব্যবসা ছিল। ১৬৯৮ সালের জানুয়ারিতে যুদ্ধের সময় ফ্রান্সের সাথে বাণিজ্যের জন্য তিনি রাজকীয় ক্ষমা লাভ করেন। যদিও ১৬৯৮ সালে কোম্পানিটিকে রাজকীয় সনদ দেওয়া হয়েছিল, তবুও পরিবর্তনশীল ফ্যাশনের সাথে সাথে এর ভাগ্যের পতন ঘটে।  লিউয়েন ১৭০০ থেকে ১৭০৩ সাল পর্যন্ত বিলিংসগেটের কমন কাউন্সিলর ছিলেন। ১৭০৬ সাল নাগাদ তিনি ইওয়েলে বসবাস শুরু করেন এবং পরবর্তীতে সেখানে একটি সম্পত্তি কিনেন।  ১৭০৭ সালের ডিসেম্বরে তিনি অল্ডারম্যান হওয়ার চেষ্টা করেন কিন্তু ব্যর্থ হন। তবে, পরের বছর ১৭০৮ সালে, তিনি ক্যাসেল বেইনার্ডের অল্ডারম্যান নির্বাচিত হন। জীবনের বাকি সময় ধরে এই পদে বহাল থাকেন।Alfred P Beaven. "'Chronological list of aldermen: 1701-1800', in The Aldermen of the City of London Temp. Henry III - 1912 (London, 1908), pp. 119-140". British History Online. Retrieved 14 December 2018. তার ভাই যখন পুলের মেয়র থাকাকালীন ১৭০৮ সালের সাধারণ নির্বাচনে তিনি পুলের সংসদ সদস্য হিসেবে পুনরায় নির্বাচিত হন। ১৭০৯ সালে তিনি হ্যাবারড্যাশার্সের মাস্টার হন কিন্তু ইস্ট ইন্ডিয়া কোম্পানির পরিচালক পদের জন্য অসফল টোরি প্রার্থীদের একজন ছিলেন। তিনি ১৭১০ সালে ডঃ স্যাচেভেরেলের অভিশংসনের বিরুদ্ধে ভোট দিয়েছিলেন।"LEWEN, William (c.1657-1722), of St. Swithin's, London, and Ewell, Surr". History of Parliament Online (1690-1715). Retrieved 16 December 2018.  যদিও ১৭১০ সালের সাধারণ নির্বাচনে লুয়েন পুল থেকে দাঁড়াননি‌। তবুও ১৭১১ সালের ৭ মার্চ উপনির্বাচনে তাকে নির্বাচিত করা হয়েছিল। তিনি ১৭১১ থেকে ১৭১৪ সাল পর্যন্ত সিটি মিলিশিয়ার ব্লু রেজিমেন্টের কর্নেল ছিলেন এবং ১৭১২ থেকে ১৭১৩ সাল পর্যন্ত লন্ডনের শেরিফ ছিলেন। ১৭১২ সালের ১৭ ডিসেম্বর তাকে নাইট উপাধি দেওয়া হয়। ১৭১৩ সালের ১৮ জুন পার্লামেন্টে তিনি ফরাসি বাণিজ্য বিলের বিরুদ্ধে মন্ত্রিসভার বিরুদ্ধে ভোট দেন। ১৭১৩  এবং ১৭১৫ সালের সাধারণ নির্বাচনে তিনি পুলের টোরি এমপি হিসেবে বিনা প্রতিদ্বন্দ্বিতায় নির্বাচিত হন।  তথ্যসূত্র  বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫ বিষয়শ্রেণী:গ্রেট ব্রিটেনের সংসদ সদস্য ১৭১০-১৭১৩ বিষয়শ্রেণী:গ্রেট ব্রিটেনের সংসদ সদস্য ১৭০৮-১৭১০ বিষয়শ্রেণী:জন্মের সাল অনিশ্চিত বিষয়শ্রেণী:১৭২২-এ মৃত্যু বিষয়শ্রেণী:১৬৫০-এর দশকে জন্ম বিষয়শ্রেণী:১৮শ শতাব্দীর লন্ডনের লর্ড মেয়র বিষয়শ্রেণী:পুলের গ্রেট ব্রিটেনের সংসদ সদস্য
লা চাদিয়েন (ফরাসি: La Tchadienne; বাংলা: চাদের জনগণ) চাদের জাতীয় সঙ্গীত। এই গানের কথা লিখেছেন লুইস জিদ্রোল এবং তার ছাত্র দলেরা আর একে রচনা করেছেন "পাউল ভিল্লারদ"। এইটি ১৯৬০ সালে স্বাধীনতার ওপর অবলম্বন করা হয়েছিল।www.nationalanthems.info   গানের কথা  গানের কথা  ইংরেজি অনুবাদ  বাংলা অনুবাদপ্রথম স্তবক  Peuple Tchadien, debout et à l'ouvrage! Tu as conquis la terre et ton droit; Ta liberté naîtra de ton courage. Lève les yeux, l'avenir est à Toi.People of Chad, arise and to work! You have conquered the soil and won your rights; Your freedom will be born of your courage. Lift up your eyes, the future is yours.চাদের জনগণ, কাজ করতে ওঠ! তুমি জয় করেছ ভূমি আর জিতেছ তোমার অধিকার; তোমার সাহসে জন্ম নেবে তোমার স্বাধীনতা চোখ মেল, ভবিষ্যৎ তো তোমারই।দ্বিতীয় স্তবকO mon Pays, que Dieu te prenne en garde, Que tes voisins admirent tes enfants. Joyeux, pacifique, avance en chantant, Fidèle à tes anciens qui te regardent.O my Country, may God protect you, May your neighbours admire your children. Joyful, peaceful, advance as you sing, Faithful to your fathers who are watching you.ও আমার দেশ, আল্লাহ তোমায় হেফাজতে রাখেন, তোমার প্রতিবেশী প্রশংসা করুন তোমার সন্তানদের আনন্দে, শান্তিতে, উন্নত হয়ে গাও পিতৃপুরুষদের অনুগত হয়ে, যারা দেখছেন তোমায়   তথ্যসূত্র    বহিঃসংযোগ   MIDI File  বিষয়শ্রেণী:জাতীয় সঙ্গীত বিষয়শ্রেণী:চাদের জাতীয় প্রতীক বিষয়শ্রেণী:আফ্রিকার জাতীয় সঙ্গীত বিষয়শ্রেণী:১৯৬০-এর গান
মহাখালী বাংলাদেশের রাজধানী ঢাকার একটি গুরুত্বপূর্ণ এলাকা। ঢাকা শহরের অন্যতম ব্যস্ত স্থান মহাখালী।  উত্তরে বনানী এবং তেজগাঁও শিল্প এলাকা  দক্ষিণে এবং গুলশান ও নিকেতন পূর্বে এবং ঢাকা সেনানিবাস, টিএন্ডটি কলেজ এবং টিএন্ডটি স্যাটেলাইট অফিস বস্তির পশ্চিমে অবস্থিত।  মহাখালীতে অনেক গুরুত্বপূর্ণ অফিস ও প্রতিষ্ঠান রয়েছে। মহাখালী বাস টার্মিনাল ঢাকা শহরের অন্যতম গুরুত্বপূর্ণ টার্মিনাল। ডিরেক্টরেট জেনারেল অব হেলথ সার্ভিস (ডিজিএইচএস), স্বাস্থ্য অধিদপ্তর, বন ভবন, জাতীয় ক্যান্সার গবেষণা ইনস্টিটিউট ও হাসপাতাল, জাতীয় বক্ষব্যাধি ইনস্টিটিউট ও হাসপাতাল, বাংলাদেশ কলেজ অব ফিজিশিয়ানস্ এন্ড সার্জনস্ (বিসিপিএস), ইনস্টিটিউট অব হেলথ টেকনোলজি, ব্র্যাক সেন্টার, আইসিডিডিআর, বি  এবং সরকারি তিতুমীর কলেজ মহাখালীতে অবস্থিত। মহাখালী ফ্লাই-ওভার, এর প্রথম ধরনের যান চলাচলের জন্য উন্মুক্ত করা হয় নভেম্বর ২০০৪ এ। ঢাকা-ময়মনসিংহ মহাসড়কের পাশে ফ্লাইওভার ব্রিজের পাশেই মহাখালী কাঁচা বাজার অবস্থিত।   ভৌগোলিক অবস্থান  মহাখালী  এ অবস্থিত। এর উত্তরে বনানী, দক্ষিণে মগবাজার এবং পূর্বে গুলশান ও নিকেতন অবস্থিত।   যোগাযোগ ব্যবস্থা   মহাখালী আন্তঃজেলা বাস টার্মিনাল ঢাকা শহরের অন্যতম গুরুত্বপূর্ণ বাস টার্মিনাল। বৃহত্তর ময়মনসিংহ অঞ্চলের বাসগুলো এখান থেকে ছেড়ে যায়।  মহাখালীতে বাংলাদেশের প্রথম উড়ালসড়ক নির্মিত হয়, যা মহাখালী ফ্লাইওভার নামে পরিচিত। এর নির্মাণকাজ শুরু হয় ২০০১ সালে। ২০০৪ সালে এর একটি অংশ সাধারণের যাতায়াতের জন্য খুলে দেওয়া হয়। থাম্ব|মহাখালী ফ্লাইওভার   অর্থনীতি  মহাখালীর অর্থনীতি মূলত শহরকেন্দ্রিক। মহাখালী কাঁচা বাজার উড়ালসড়কের নিকটে ঢাকা-ময়মনসিংহ মহাসড়কের পাশে অবস্থিত। এটি পূর্বে একটি অস্থায়ী বাজার ছিল। ১৯৮৩ সালে সর্বপ্রথম ঢাকা সিটি কর্পোরেশন দ্বিতল আধুনিক ভবন নির্মাণ করে। এই ভবনটিতে প্রায় ২১৬টি দোকান রয়েছে।  নগরায়নের পাশাপাশি এখানে বস্তিও গড়ে উঠেছে। করাইল ও সাততলা বস্তি মহাখালীর নিকটেই অবস্থিত।   গুরুত্বপূর্ণ স্থাপনা   ইন্টারন্যাশনাল সেন্টার ফর ডায়রিয়াল ডিজিজ রিসার্চ  ইনস্টিটিউট অব হেলথ টেকনোলজি  গাউসুল আজম মসজিদ  বাংলাদেশ কলেজ অব ফিজিশিয়ানস্ এন্ড সার্জনস্  সরকারি তিতুমীর কলেজ  স্বাস্থ্য অধিদপ্তর (ডিজিএইচএস) জাতীয় ক্যান্সার  হাসপাতাল জাতীয় বক্ষব্যাধি হাসপাতাল ব্র্যাক সেন্টার বন ভবণ দুর্যোগ ব্যবস্থাপনা অধিদপ্তর  জাতীয় গ্যাস্ট্রোলিভার ইনস্টিটিউট ও হাসপাতাল  সংক্রামক ব্যাধি হাসপাতাল   তথ্যসূত্র     বহিঃসংযোগ   বিষয়শ্রেণী:ঢাকা জেলা বিষয়শ্রেণী:ঢাকা বিষয়শ্রেণী:বাংলাদেশের পাড়া
আবদুল্লাহ আল মাসুদ চৌধুরী বাংলাদেশ সিভিল সার্ভিসের একজন কর্মকর্তা। বর্তমানে তিনি স্বরাষ্ট্র মন্ত্রণালয়ের সুরক্ষা সেবা বিভাগে সচিব হিসেবে দায়িত্ব পালন করছেন। এ পদে যোগদানের আগে তিনি একই বিভাগে অতিরিক্ত সচিব পদে কর্মরত ছিলেন।   প্রাথমিক জীবন  মাসুদ চৌধুরী কুমিল্লা জেলার চৌদ্দগ্রাম উপজেলার বিজয়করা গ্রামে জন্মগ্রহণ করেন। তিনি প্রধানমন্ত্রীর রাজনৈতিক উপদেষ্টা কামাল আবদুল নাসের চৌধুরী ও প্রতিরক্ষা মন্ত্রণালয়ের সাবেক সিনিয়র সচিব আবদুল্লাহ আল মোহসিন চৌধুরীর সহোদর। তিনি ঢাকা বিশ্ববিদ্যালয়ের অর্থনীতি বিভাগ থেকে স্নাতক ও স্নাতকোত্তর ডিগ্রি লাভ করেন এবং অস্ট্রেলিয়ার মারডক বিশ্ববিদ্যালয় থেকে পরিবেশগতভাবে টেকসই উন্নয়ন বিষয়ে পোস্ট গ্রাজুয়েট ডিপ্লোমা সম্পন্ন করেন। এছাড়া তিনি দেশ ও বিদেশে বিভিন্ন প্রশিক্ষণ গ্রহণ করেছেন।   কর্মজীবন  আবদুল্লাহ আল মাসুদ চৌধুরী বিসিএস ১১তম ব্যাচের কর্মকর্তা হিসেবে ১৯৯৩ খ্রিষ্টাব্দে বাংলাদেশ সিভিল সার্ভিসে যোগদান করেন। তিনি প্রশাসনের বিভিন্ন স্তরে দায়িত্ব পালন করেছেন। পরিকল্পনা কমিশনের সহকারী প্রধান ও সিনিয়র সহকারী প্রধান, স্বাস্থ্য ও পরিবার কল্যাণ মন্ত্রণালয়ে সিনিয়র সহকারী প্রধান, বিশ্বব্যাংকের অর্থায়নে বাস্তবায়িত জাতীয় পুষ্টি প্রকল্পের সমন্বয়ক/উপ-পরিচালক, বিদ্যুৎ বিভাগ, জ্বালানি ও খনিজ সম্পদ বিভাগ এবং অর্থনৈতিক সম্পর্ক বিভাগে উপপ্রধান পদে দায়িত্ব পালন করেছেন। তিনি থাইল্যান্ডের ব্যাংককে বাংলাদেশ দূতাবাসে ইকনমিক কাউন্সেলর ছিলেন। এছাড়া তিনি থাইল্যান্ডে ও কম্বোডিয়ায় কমার্শিয়াল কাউন্সেলর পদে নিযুক্ত ছিলেন। তিনি ইউএনইএসসিএপি-এ বাংলাদেশের বিকল্প স্থায়ী প্রতিনিধি পদে দায়িত্ব পালন করেন। এছাড়া তিনি বিদ্যুৎ বিভাগের অধীনস্থ ঢাকা ইলেকট্রিক সাপ্লাই কোম্পানি লিমিটেডে (ডেসকো) কাজ করেছেন।  মাসুদ চৌধুরী স্বরাষ্ট্র মন্ত্রণালয়ের সুরক্ষা সেবা বিভাগে অতিরিক্ত সচিব পদে কর্মরত ছিলেন। বর্তমানে তিনি একই বিভাগে সচিব হিসেবে দায়িত্ব পালন করছেন।   তথ্যসূত্র   বিষয়শ্রেণী:বাংলাদেশের সচিব বিষয়শ্রেণী:কুমিল্লা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
নেলসন দ্বীপ বা আইল লেগোর ভারত মহাসাগরের চাগোস দ্বীপপুঞ্জের গ্রেট চাগোস তীরবর্তী একটি ছোট নির্জন দ্বীপ। একটি সংরক্ষিত প্রকৃতির রিজার্ভ হিসাবে, দ্বীপে নিয়ন্ত্রণ কঠোরভাবে সীমাবদ্ধ।  দ্বীপটি ব্রিটিশ ভারত মহাসাগরীয় অঞ্চল থেকে পরিচালিত হয়, যা যুক্তরাজ্যের একটি বিদেশী অঞ্চল, তবে সার্বভৌমত্ব মরিশাসের সাথে বিতর্কিত একটি দ্বীপ।   ভৌগোলিক  দ্বীপটি গ্রেট চাগোস ব্যাংকের উত্তরতম এবং পূর্বতম দ্বীপ, যা বিশ্বের বৃহত্তম প্রবাল এটোল কাঠামো। নিকটতম প্রতিবেশী দ্বীপটি হল স্যালোমন দ্বীপপুঞ্জের উলে বোডাম, নেলসন দ্বীপ থেকে ২২ মাইল (৩৫ কিলোমিটার) উত্তর-উত্তর-পশ্চিমে। নেলসন দ্বীপ গ্রেট চাগোস ব্যাংকের উত্তর প্রান্তে একমাত্র উদীয়মান প্রাচীর কাঠামো দখল করে আছে। দ্বীপটি পূর্ব-পশ্চিম দিকে বিস্তৃত, যার দৈর্ঘ্য ১.৬ কিমি (১ মা) এবং ২৫০ মিটার (৮২০ ফুট) প্রশস্ত তার বিস্তৃত এলাকায়। পূর্বে একটি ছোট, নিচু আইলেট রয়েছে যার নাম Îlot Legour। তার ভূতত্ত্বের পরিপ্রেক্ষিতে, বিস্তারিত ফটোগ্রাফিক চিত্রগুলি প্রবাল চুনাপাথর কোরের প্রমাণ দেখায় যা বালুকাময় ভূভাগ দ্বারা আবৃত রয়েছে।   ইতিহাস  ১৮২০ সালে মরিশাসের পোর্ট লুইসের একজন মিঃ লেগোর এই দ্বীপটির প্রথম রেকর্ডকৃত আবিষ্কার করেছিলেন, প্রাথমিকভাবে দ্বীপটিকে আইল লেগোর নামে অভিহিত করা হয়েছিল। দ্বীপটিতে বসতি স্থাপনের কোনও রেকর্ড নেই, এমনকি ১৭ তম এবং ২০ শতকের মধ্যেও যখন চাগোস দ্বীপপুঞ্জের অন্যান্য দ্বীপগুলিতে নারকেল চাষ করা হয়েছিল।   বন্যপ্রাণী  বার্ডলাইফ ইন্টারন্যাশনাল দ্বারা নেলসন দ্বীপকে একটি গুরুত্বপূর্ণ পাখি বিচরণ এলাকা হিসাবে চিহ্নিত করা হয়েছে, এবং এটি কঠোর প্রকৃতি সংরক্ষণ হিসাবে আইনত সুরক্ষিত - এটি BIOT প্রশাসনের লিখিত অনুমতি ছাড়া দ্বীপে যাওয়া একটি অপরাধ।  ২০১৮ সালে একটি অভিযান থেকে অনুমান করা হয় দ্বীপটিতে প্রায় ৩০০০ লাল-পায়ের বুবি, বাদামী বুবিদের একটি ঝাঁক, কীলকের লেজযুক্ত শিয়ারওয়াটারের একটি উল্লেখযোগ্য উপনিবেশ এবং সেইসাথে প্রায় ৬৫০০টি মতো নডির জোড়া বাসা বাঁধে। দ্বীপ ইঁদুর মুক্ত হওয়ায় পাখিরা উপকৃত হয়। এছাড়াও দ্বীপে মেডো আর্গাস প্রজাপতির জনসংখ্যা রয়েছে। এর দূরত্বের কারণে সামুদ্রিক কচ্ছপের বাসা বাঁধে।   তথ্যসূত্র   বিষয়শ্রেণী:চাগোস দ্বীপপুঞ্জ বিষয়শ্রেণী:প্রকৃতি সংরক্ষণ বিষয়শ্রেণী:ব্রিটিশ ভারত মহাসাগরীয় অঞ্চলের গুরুত্বপূর্ণ পাখি অঞ্চল বিষয়শ্রেণী:সংরক্ষিত প্রাকৃতিক অঞ্চল
আউলিয়াপুর ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৮২.২৮ কিমি২ (৩১.৭৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,৫৫৫ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৬টি। আউলিয়াপুর ইউনিয়নে সাক্ষরতার হারহ ৩২%।   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:দিনাজপুর সদর উপজেলার ইউনিয়ন
__NOTOC__ ১৮৫৯ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    জন্ম    জানুয়ারি-মার্চ    এপ্রিল-জুন    ১০ জুন - সন্তদাস কাঠিয়াবাবা নিম্বার্ক সম্প্রদায়ের প্রখ্যাত ভারতীয় যোগসাধক কাঠিয়াবাবা, দার্শনিক ও ধর্মগুরু। (মৃ. ৯/১১/১৯৩৫)   জুলাই-সেপ্টেম্বর    অক্টোবর-ডিসেম্বর    মৃত্যু    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   ২৮ নভেম্বর - ওয়াশিংটন আরভিং, মার্কিন ছোটগল্পকার, প্রাবন্ধিক, জীবনীকার, ইতিহাসবেত্তা ও কূটনীতিবিদ। (জ. ১৭৮৩)  বিষয়শ্রেণী:১৮৫৯
মারিনা গার্সিয়া পোলো (; জন্ম: ৫ ডিসেম্বর ২০০৪; মারিনা গার্সিয়া নামে সুপরিচিত) হলেন একজন স্পেনীয় সমলয় সাঁতারু, যিনি স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  গার্সিয়া স্পেনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।  প্রারম্ভিক জীবন মারিনা গার্সিয়া পোলো ২০০৪ সালের ৫ই ডিসেম্বর তারিখে স্পেনের বার্সেলোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গার্সিয়া স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি তেল ফেরে, লিলু লুইস ভালেত, মেরিতেল মাস, আলিসা ওজহোগিনা, পাউলা রামিরেস, ইরিস তিও এবং ব্লাঙ্কা তোলেদানোর সাথে স্পেনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯০০.৭৩১৯ পয়েন্ট অর্জন করে ব্রোঞ্জ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৮৭.১৪৭৫, ৩৪৬.৪৬৪৪ এবং ২৬৭.১২০০ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় নারী সাঁতারু বিষয়শ্রেণী:স্পেনীয় সমলয় সাঁতারু বিষয়শ্রেণী:স্পেনের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী স্পেনীয় বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
যোগেন্দ্র চান্দোলিয়া দিল্লী পৌর কর্পোরেশনের (এমসিডি) স্থায়ী কমিটির চেয়ারপারসন ছিলেন।  তিনি দিল্লির করোল বাগ অঞ্চলের দেব নগরের পৌর কাউন্সিলরও ছিলেন। তিনি কলেজ জীবন থেকেই রাজনীতিতে সক্রিয় ছিলেন এবং বেশ কয়েকবার পৌর কাউন্সিলর নির্বাচিত হয়েছেন। তিনি বিজেপির অন্তর্ভুক্ত। তিনি রেগার সম্প্রদায় থেকে তিনিই প্রথম দিল্লির পৌর কর্পোরেশন স্থায়ী কমিটির চেয়ারম্যান পদ লাভ করেছিলেন। তিনি করোল বাগ আসনের প্রথম রাজনীতিবিদ যিনি নির্বাচনে হাট-ট্রিক করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:দিল্লির ভারতীয় জনতা পার্টির রাজনীতিবিদ বিষয়শ্রেণী:দিল্লির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি)
চৈতি ঘোষাল একজন ভারতীয় বাঙালি চলচ্চিত্র এবং টেলিভিশন অভিনেত্রী। তিনি জামাই রাজা ধারাবাহিক নাটকের বিবি চরিত্রের জন্য পরিচিত। তিনি অনেক চলচ্চিত্র ও  নাটকে অভিনয় করেছেন। তিনি থিয়েটারে ও কাজ করেছেন।   প্রাথমিক জীবন  তার পিতা পরিচালক ও অভিনেতা শ্যামল ঘোষাল। তারা পাঁচ ভাই বোন। যার এক বোন মিতালি ঘোষাল। ছেলে অমর্ত্য রায়। তার স্বামী ও ছেলে দুজনই অভিনয়ের সাথে জড়িত। তিনি শিক্ষা গ্রহণ করেছেন গোখলে মেমোরিয়াল গার্লস কলেজ-এ।   চলচ্চিত্রের তালিকা   বছর  চলচ্চিত্র  ভাষা পরিচালক ১৯৯৩তোমার রক্তে আমার সোহাগ বাংলা রাম মুখার্জী ১৯৯৯আত্মীয়স্বজনহিন্দি রাজা সেন ২০০৩আবার অরণ্যেবাংলা গৌতম ঘোষ ২০০৪প্রহরবাংলা সুভাষ চৌধুরী ২০১২ন হন্য তেবাংলা রিংগো ব্যানার্জি ২০১৫মেসিবাংলা রিংগো ব্যানার্জি   ২০১৮টোয়েন্টি টু ইয়ার্ডসহিন্দিমিতালি ঘোষাল২০১৯ ‘কলের গান’বাংলাপুত্রবধূ    টিভি    ‘এক আকাশের নিচে’(জি বাংলা) তোমায় আমায় মিলে  অরক্ষণীয়া(হিন্দি)   জামাই রাজা   পুরস্কার  জি বাংলা সোনার সংসার ২০১৮ (সেরা শাশুড়ি)-জামাই রাজা,২০১৮   আরও দেখুন    মানসী সিনহা   লাবণী সরকার   তথ্যসূত্র   বহিঃসংযোগ    বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:কলকাতার অভিনেত্রী বিষয়শ্রেণী:বাঙালি অভিনেত্রী
লাস্ট ডিফেন্ডারস অব মনোগামী ২০২৪ সালের একটি বাংলা ভাষার বাংলাদেশী প্রনয়ধর্মী নাট্য ওয়েব  চলচ্চিত্র। এটি পরিচালনা করেছেন মোস্তফা সরয়ার ফারুকী। প্রধান চরিত্রে অভিনয় করেছেন চঞ্চল চৌধুরী ও জেফার রহমান। এর মাধ্যমে জেফার ওয়েব চলচ্চিত্রে অভিষেক করে। চরকির মিনিস্ট্রি অব লাভ  প্রকল্পের তৃতীয় চলচ্চিত্র, যা ২০২৪ সালের ১০ই এপ্রিল চরকিতে মুক্তি পায়।   পটভূমি  এক নামী বিজ্ঞাপন সংস্থার বিগ বস্‌ শাফকত (চঞ্চল চৌধুরী)। তার আপাতদৃষ্টিতে সুখের, সফল দাম্পত্য জীবনে কে জানে কোন দৈববশে এসে পড়ে তার থেকে বয়সে অনেক ছোট এক মেয়ে, লামিয়া (জেফার রহমান)। লামিয়ার কাজ করার দক্ষতা ও আধুনিক মননের আবেদন তার মধ্যবয়স্ক বুদ্ধিদীপ্ত বসের মধ্যে নতুন প্রাণ জাগিয়ে তোলে। লামিয়া যেন শাফকতের নিত্যনৈমিত্তিক জীবনে বিকেলে ভোরের ফুল।  অভিনয়শিল্পী   চঞ্চল চৌধুরী - শাফকত  জেফার রহমান - লামিয়া  সামিনা হোসেন প্রেমা - সামিনা  শুদ্ধ - শাফকত ও সামিনা ছেলে    প্রত্যয়ী প্রথমা রাই - রাই  তাবরিশ সাকোরো বাঁধন - সিয়াম  কৌশিক ইকবাল - শরীফ  সাদি মুহাম্মদ আলোক - নাভিদ  রুবাইয়া চৌধুরী - অহনা  মিজান রহমান - হাসনাত  সুনীল ধর - সুনীল  রাফিউল কাদের রুবেল  সামিউল তথ্যসূত্র   বহিঃসংযোগ     চরকিতে লাস্ট ডিফেন্ডারস অব মনোগামী  বিষয়শ্রেণী:বাংলা ভাষার ওয়েব চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:২০২৪-এর প্রণয়ধর্মী চলচ্চিত্র বিষয়শ্রেণী:চরকির মৌলিক চলচ্চিত্র বিষয়শ্রেণী:মোস্তফা সরয়ার ফারুকী পরিচালিত চলচ্চিত্র বিষয়শ্রেণী:মিনিস্ট্রি অব লাভ, চরকি